Phytoecia coerulescens

Phytoecia coerulescens Cerambycidae familiako kakalardoa da. Europa erdialdean eta hegoaldean zabaldurik dago, Afrika iparraldean, Ekialde Hurbilean eta baita Mongolia iparralderaino ere. Euskal Herrian ere aurkitzen da.

 Taxonomia 
Giovanni Antonio Scopoli naturalista italiar-austriarrak deskribatu zuen Zientziarako 1763. urtean. Opsilia coerulescens izena eman zion eta oraindik ere erabiltzen den arren gaur egun Phytoecia generoan kokaturik dago.

 Deskribapena 
Kakalardo txikia da, 6-13 mm artean neurtzen du. Gorputz estua du kolore urdin-berdekoa. Antena luzeak ditu, gorputza bestekoak. Oso iletsua da eta elitroak puntutxoz josita ditu.

 Habitata 
Larreetan, soroen ertzetan eta bide ertzetan aurkitzen da, Echium, Cerinthe, Cynoglossum, Anchusa, Symphytum, Lithospermum, Lappula, Lycopsis... generotako landare belarkarak dauden tokietan, beldarrak haietaz elikatzen baita.

 Bizi zikloa 
Helduak apirila eta uztaila artean ikusten dira. Emeak landarearen adarretan jartzen ditu arrautzak eta beldarrak landare barrutik beherantz jaisten dira, sustraietaz elikatzen baitira. Udazkenean erasoturiko adarrak erraz hausten dira haizeak eraginda.

 Iruditegia 

 Erreferentziak 

 Kanpo estekak 

Kategoria:Lamiinae
Kategoria:Euskal Herriko koleopteroak